Dacă vor să aibă o „țară digitală” în care serviciile să fie furnizate online iar plimbatul hârtiilor între instituții - birocrația - să fie eliminată, românii trebuie să-și preseze guvernul să meargă în această direcție, a declarat în cadrul evenimentului Microsoft Summit 2017 Toomas Hendrik Ilves, fostul președinte al Estoniei, care în cei zece ani de mandat a reușit să-și transforme țara într-unul dintre liderii globali în domeniul utilizării tehnologiei în sectorul public.